|  |  |
| --- | --- |
|  | **OBČINA TRBOVLJE**  Mestni trg 4, 1420 TRBOVLJE |

tel.: 0356/34-800, faks: 0356/27-986, e-mail: obcina.trbovlje@trbovlje.si

**3.**

**Številka**: 032 – 6/2019 – 4

**Datum**: 20. 5. 2019

**OBČINSKI SVET**

**OBČINE TRBOVLJE**

**ZADEVA**: **Predlog Odloka o spremembah in dopolnitvah Odloka o notranji organizaciji in delovnem področju občinske uprave Občine Trbovlje**

**Pravna osnova**: Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/1/8 – ZSPDSLS – 1 in 30/18)

Statut Občine Trbovlje(UVZ, št. 19/16 in 12/18)

**Namen**: Skrajšani postopek

**Priloge**: Predlog odloka

Obrazložitev

Predlog sklepa

Veljaven odlok

**Poročevalka**: Andreja BIENELLI KALPIČ

**PREDLOG**

Na podlagi 49. člena Zakona o lokalni samoupravi (Uradni list RS, št. 94/07 – uradno prečiščeno besedilo, [76/08](http://samoupravi), [79/09](http://samoupravi), [51/10](http://samoupravi), [40/12](http://financ) – ZUJF, [14/15](about:blank) – ZUUJFO, 11/18 – ZSPDSLS-1 in 30/18) in 15. člena Statuta Občine Trbovlje (Uradni vestnik Zasavja, št. 19/16 in 12/18) ter 84. člena Poslovnika Občinskega sveta Občine Trbovlje (UVZ, št. 12/18), je Občinski svet občine Trbovlje na svoji \_\_\_\_. redni seji, dne \_\_\_\_\_\_\_\_\_\_\_\_\_ sprejel

**ODLOK**

**O SPREMEMBAH IN DOPOLNITVAH ODLOKA O NOTRANJI ORGANIZACIJI IN DELOVNEM PODROČJU OBČINSKE UPRAVE OBČINE TRBOVLJE**

1. člen

V Odloku o notranji organizaciji in delovnem področju občinske uprave Občine Trbovlje (Uradni vestnik Zasavja, št. 18/16 - uradno prečiščeno besedilo in 10/19) se spremeni prvi odstavek 22.a člena tako, da se na koncu četrte alineje namesto pike naredi vejica in se nato dodata naslednji alineji:

* načrtovanja in koordiniranja sodelovanja z regijskimi institucijami in izvajanje nalog regionalnega razvoja ter
* zaščite, reševanja in požarnega varstva.

2. člen

Spremeni se 23. člen tako, da se na koncu 15. alineje namesto pike naredi vejica in se nato doda naslednja alineja:

* ter računovodskih in knjigovodskih nalog za potrebe javnih zavodov.

3. člen

Spremeni se 25. člen tako, da se v tretji alineji črta besedilo »in javnih zavodov« ter v celoti črtata deseta in enajsta alineja oz. besedilo » - načrtovanja in koordiniranja sodelovanja z regijskimi institucijami in izvajanje nalog regionalnega razvoja, - zaščite, reševanja in požarnega varstva ter«.

4. člen

Župan mora akt o sistemizaciji uskladiti s tem odlokom najkasneje v šestih mesecih po začetku njegove veljavnosti.

5. člen

Odlok o spremembah in dopolnitvah Odloka o notranji organizaciji in delovnem področju občinske uprave Občine Trbovlje (Uradni vestnik Zasavja, št 18/16 - uradno prečiščeno besedilo in 10/19) se objavi v Uradnem vestniku Zasavja in začne veljati osmi dan po objavi.

Številka:

Datum:

**Županja občine Trbovlje**

**Jasna GABRIČ**

**OBRAZLOŽITEV**

Občinski svet Občine Trbovlje je na svoji 2. redni seji opravil prvo obravnavo Predloga Odloka o spremembah in dopolnitvah Odloka o notranji organizaciji in delovnem področju občinske uprave Občine Trbovlje in nato predlog odloka sprejel na svoji 3. redni seji, uradno prečiščeno besedilo odloka pa je bilo sprejeto v letu 2016.Občinsko upravo namreč ustanovi občinski svet na predlog župana s splošnim aktom, s katerim določi njene naloge in notranjo organizacijo, usmerja in nadzira jo župan, delo občinske uprave pa vodi direktor občinske uprave. Na podlagi sprejetega odloka na občinskem svetu župan s pravilnikom o notranji organizaciji in sistemizaciji določi podrobnejšo organizacijo občinske uprave.

Ne glede na to, da je bil odlok spremenjen na 3. redni seji, v sprejem predlagamo manjše spremembe oz. dopolnitve, ki se nanašajo na ureditev civilne zaščite, naloge regionalnega razvoja in naloge računovodstva in knjigovodstva za javne zavode. Predlagane spremembe glede delitev del in nalog so torej naslednje.

V kabinet župana se iz Oddelka za finance, proračun in gospodarstvo prenašajo naslednje naloge:

* načrtovanje in koordiniranje sodelovanja z regijskimi institucijami in izvajanje nalog regionalnega razvoja ter
* zaščite, reševanja in požarnega varstva.

V Oddelek za splošne zadeve in družbene dejavnosti pa se prav tako iz Oddelka za finance, proračun in gospodarstvo, glede na to, da bo ta oddelek zadolžen za družbene dejavnosti, doda naloga računovodskih in knjigovodskih nalog za potrebe javnih zavodov.

V kolikor bo odlok potrjen, bo županja sprejela ustrezno spremenjen pravilnik o sistemizaciji in notranji organizaciji občinske uprave.

Glede na vse navedeno in opisano ter glede na to, da gre za manjše spremembe oz. dopolnitve, predlagamo Občinskemu svetu Občine Trbovlje, da predlog sprememb in dopolnitev odloka sprejme v skrajšanem postopku.

**Županja občine Trbovlje**

**Jasna GABRIČ**

**P R E D L O G**

Na podlagi 49. člena Zakona o lokalni samoupravi (Uradni list RS, št. 94/07 – uradno prečiščeno besedilo, [76/08](http://samoupravi), [79/09](http://samoupravi), [51/10](http://samoupravi), [40/12](http://financ) – ZUJF, [14/15](about:blank) – ZUUJFO in [76/16](about:blank) – odl. US), 15. člena Statuta Občine Trbovlje (Uradni vestnik Zasavja, št. 19/16 in 12/18) ter 84. člena Poslovnika Občinskega sveta Občine Trbovlje (Uradni vestnik Zasavja, št. 12/18), je Občinski svet občine Trbovlje na svoji \_\_\_\_\_\_. redni seji, dne \_\_\_\_\_\_\_\_\_\_\_\_ sprejel naslednji

**S K L E P**

1.

Sprejme se Odlok o spremembah in dopolnitvah Odloka o notranji organizaciji in delovnem področju občinske uprave Občine Trbovlje.

2.

Odlok se objavi v Uradnem vestniku Zasavja in začne veljati osmi dan po objavi.

3.

Sklep velja takoj, ko ga sprejme Občinski svet Občine Trbovlje.

Številka:

Datum:

**Županja občine Trbovlje**

**Jasna GABRIČ**